Αποτελέσματα ενδοαγγειακής αποκατάστασης ραγέντων ανευρυσμάτων υπονεφρικής κοιλιακής αορτής σε τριτοβάθμιο νοσοκομείο
Creators: name: Μαυροματίδης, Σάββας Γεωργίου
Publisher: name: Aristotle University of Thessaloniki
Year: 2021
Subjects: Ενδοαγγειακή αποκατάσταση
Ραγέν ανεύρυσμα υπονεφρικής κοιλιακής αορτής
Ανεύρυσμα κοιλιακής αορτής
Endovascular repair
Ruptured infrarenal abdominal aortic aneurysm
Abdominal aortic aneurysm

description: Σκοπός: Η μελέτη της έκβασης ασθενών με ρήξη ανευρύσματος κοιλιακής αορτής (ΑΚΑ) που υποβλήθηκαν σε ενδοαγγειακή αποκατάσταση με αορτοδιλαγόνιο ενδομόσχευμα σε τριτοβάθμιο νοσοκομείο της Βόρειας Ελλάδας (Γ.Ν.Θ. Παπαγεωργίου) από το 2013 έως το 2020. Μέθοδος-Υλικό: Όλοι οι ασθενείς με ραγέν ΑΚΑ που αντιμετωπίστηκαν ενδοαγγειακά με ενδομόσχευμα. Έγινε καταγραφή των δημογραφικών χαρακτηριστικών τους, του ιατρικού τους ιστορικού, της διαμέτρου του ανευρύσματος, η ύπαρξη προηγούμενης ενδοαγγειακής αποκατάστασης ΑΚΑ όπως και η θνησιμότητα μετά από το χειρουργείο και η νοσηλεία σε ΜΕΘ. Επίσης, μελετήθηκε η επιβίωση των ασθενών κατά τις πρώτες 30 ημέρες και ένα έτος μετά την αποκατάσταση του ΑΚΑ, καθώς και το ποσοστό των ασθενών που χρειάστηκαν επανεπέμβαση. Αποτελέσματα: 54 ασθενείς συμπεριλήφθηκαν στη μελέτη αυτή (52 άνδρες, 96.2%). Ο μέσος όρος της διαμέτρου των ανερυσμάτων τους ήταν τα 8,4±1,7 εκατοστά. 8 ασθενείς είχαν υποβληθεί σε προηγούμενη επέμβαση αποκατάστασης ΑΚΑ (14.8%). 13 ασθενείς (24.1%) χρειάστηκαν νοσηλεία σε ΜΕΘ μετά την επέμβαση. Επιδείνωση της νεφρικής λειτουργίας παρουσίασαν 31 ασθενείς (57.4%), 10 και 8 ασθενείς εμφάνισαν αναπνευστικές (18.5%) και καρδιαγγειακές επιπλοκές (14.8%) αντιστοίχως και 2 ασθενείς παρουσίασαν μεσεντέριο ισχαιμία. Η μέση διάρκεια νοσηλείας των ασθενών που έλαβαν εξιτήριο ήταν 7,5 ημέρες. Επανεπέμβαση απαιτήθηκε σε ποσοστό 3.7%, (2 ασθενείς). Τέλος, η επιβίωση των ασθενών κατά τις πρώτες 30 ημέρες μετά την επέμβαση ήταν 79,6% (43 ασθενείς) ενώ η επιβίωση στο πρώτο έτος ήταν 71,7% (38 ασθενείς). Συμπέρασμα: Η ενδοαγγειακή αποκατάσταση του ραγέντος ΑΚΑ είναι μια εναλλακτική τεχνική με αποδεκτή νοσηρότητα και θνησιμότητα.
description: Purpose: To report outcomes of patients with ruptured infrarenal abdominal aortic aneurysm (rAAA) who underwent endovascular repair with bifurcated endograft (EVAR) in a tertiary vascular centre of Northern Greece (Papageorgiou General Hospital) from 2013 to 2020. Materials-Methods: All patients treated endovascularly with rAAA were collected in a database. Demographics, baseline characteristics including age,aneurysm diameter,medical history,previous EVAR as well as postoperative mortality, intensive care unit (ICU) hospitalization and morbidity were recorded. End points of the study were 30 days and 12 month survival,30 days reinterventions rate. Results: Fifty four patients were included in the study (52 men, 96.2%). Mean aneurysm diameter was 8.4+ 1.7cm. Eight patients had previous EVAR operation (14.8%). Thirteen patients (24.1%) had post interventional ICU hospitalization. Deterioration of renal function was noticed in 31 patients (57.4%), 10 patients had respiratory complications (18.5%) cardiovascular complications were noticed in 8 patients (14.8%) and 2 patients had mesenteric ischemia. Mean hospital stay of survivals was 7.5 days. Reintervention rate at 30 days was 3.7% (2 patients). Thirty-days and 12 month survival was 79.6% (43 patients) and 71.7% (38 patients) respectively. Conclusion: Endovascular repair of rAAA is a feasible alternative technique acceptable morbidity and mortality.